Downloaded from YTS.MX
Official YIFY movies site: YTS.MX
Åh... Gud!
Denne by blev designet som en vision for Brasiliens fremtid.
Den skulle bryde med århundreders katolsk kolonitradition
og erstatte den med en modernistisk vision om lighed og retfærdighed.
Den lim, der skulle binde det hele sammen, var en tro.
Ikke på Gud, men i stedet
på de lige så abstrakte idéer
om fremskridt og demokrati.
Men da jeg kom hertil for at filme i 2016,
gjorde en økonomisk og politisk krise,
at brasilianerne begyndte at tvivle på demokratiets magt.
Vi har brug for reformer og forandringer.
NATIONALKONGRESSEN
Vi overlever ikke en fjerde regering på fire år.
Den brasilianske økonomi står i den værste recession...
I Jesu navn...
Kære Gud, jeg tror på kongresmedlemmerne på dette sted, Herre.
Herre, disse mennesker kan du bruge til at ophøje din ære.
For senatorerne og kongresmedlemmerne, Gud, i Jesu navn.
I Jesu navn.
KONGRESMEDLEM OG PRÆST
BIBELSTUDIER FOR MÆND
"Den Almægtige hersker over menneskets rige."
- Æret være Gud. - Alle her er udvalgt af Gud.
Amen.
- Hvad hedder du? - Ana Petra.
Det er en fornøjelse at være her.
At I allesammen er her lige nu er beseglet af Gud.
Ja.
Hvad tror du, der sker med Brasiliens demokrati?
Det er sådan, at de ondes styre vil falde.
- I Jesu navn. - Vi lever i en ny tid.
De forstår ikke, hvad der sker, da krigen ikke er imod mennesker.
Det er en åndelig krig. Jesus er kommet. I Vorherre Jesu navn. For sejren.
Denne Bibel er til dig.
Sandheden står her. Begynd med Det Nye Testamente.
Ikke Det Gamle Testamente. Begynd med Matthæusevangeliet.
Det fortæller om Jesus Kristus.
Det er den Gud, jeg tjener, forstår I. Til Jesu hæder og ære.
Hellige Fader. Ske din vilje, god, perfekt og behagelig.
Vi vil råbe i Jesu Kristi navn...
I dette magtens kammer, folkets hus,
har mennesket altid regeret
på godt
og ondt.
I dette rum har kongressen
vedtaget en af verdens mest progressive forfatninger.
To præsidenter er stillet for retten,
og et brutalt militærregime er vedtaget og ophævet igen.
Der har været enorme bedrifter
og kolossale fejltagelser,
men handlingerne var vores egne.
Så det, der foregik, virkede meget sært.
Jeg var vidne til de troendes indtrængende appel om
at overdrage regeringsledelsen
til en anden enhed.
Komme dit rige
i den udøvende, den lovgivende og den dømmende magt.
Må din enerådige vilje, som er god, perfekt og behagelig,
slå sig fast på disse tre magtområder i republikken
og fjerne bærmen i vores land
og lede landet mod dets forudbestemte skæbne.
Da jeg ankom til denne begivenhed foran den brasilianske kongres,
forstod jeg ikke helt, hvad jeg var vidne til.
Byd velkommen til pastor Silas Malafaia.
Vi er kommet for at deklarere,
at Brasiliens venstrefløjsfanatikere ikke får lov til at brænde Brasilien ned!
Dette er et fredens sted!
De kalder os fundamentalister. Det er sandt. Vi har et fundament.
Vi er imod abort! Vi har et fundament!
Vi er for liv og imod legalisering af narkotika! Vi har et fundament!
- Vores Gud og Fader. - Vores Gud og Fader.
- Vi erklærer... - Vi erklærer...
- ...at Brasilien... - ...at Brasilien...
- ...tilhører... - ...tilhører...
- ...Vorherre... - ...Vorherre...
- ...Jesus! Amen! - ...Jesus!
Når jeg ser tilbage på det nu,
forstår jeg, at de profeterede.
Eller rettere sagt, de planlagde landets fremtid.
Hvorfor skal I stemme på Bolsonaro som landets præsident?
Jeg vil lige gøre noget helt klart.
Vi stemmer ikke på Gud eller på en kandidat for Gud.
Selvfølgelig har Bolsonaro sine fejl og begrænsninger,
og jeg er uenig i noget af det, han siger, men lad os afveje fordele og ulemper.
Bolsonaro besidder noget af det vigtigste, som Brasilien har brug for nu.
INDGRIBEN
Hvis jeg når dertil, og det er op til mig,
vil alle borgere have et skydevåben i deres hjem.
Ikke en millimeter land vil være quilombo eller reservat for oprindelige folk.
Vi vil overdænge Arbejderpartiets tilhængere med kugler.
Forbundsdommer Sérgio Moro har lige beordret
den tidligere præsident Luiz Inácio Lula da Silva anholdt.
Lula er tidligere fagforeningsleder og præsident i Brasilien.
Han fik mange millioner brasilianere ud af fattigdom.
Trods de juridiske problemer
er Lula klar favorit forud for præsidentvalget i oktober.
Det er slut for Lula og Arbejderpartiet, PT,
og for venstrefløjspartistøtter og alle, der støtter jer.
Jeg er kristen, og det, jeg tog med mig, var Johannesevangeliet 8, 32.
"I skal høre sandheden, og den skal gøre jer frie."
Med sandheden skaber vi en ny politisk model i Brasilien.
Der skal ikke være en sekulær stat!
- Det er en kristen stat! - Ja!
APOKALYPSE I TROPERNE
- Må jeg komme ind? - Ja.
Kom indenfor.
- Det roder herinde. - Nej.
Bibelen siger, at kun Gud kan se helt ind i mennesket,
igennem marv og ben, sjælen og ånden, ikke?
I sidste uge tænkte jeg:
"Jeg begår selvmord, uden min søn ser det. Når han vågner, er jeg allerede død."
Den slags hænger ved.
Jeg har forsøgt at begå selvmord flere gange.
Samler vi hendes, mine og jeres bønner, vil du aldrig knække. Hvorfor?
For når du føler dig svag, vil vi være her i bøn.
Du lider Men du lærer også, ikke?
Du lider Men du lærer også fra dig
Ethvert løfte har en ventetid
Men Gud har allerede Erklæret sin sejr i denne krig
Bare rolig
Du kan sove roligt
Før jeg filmede præsterne i Brasília,
vidste jeg kun lidt om den evangeliske tro.
Jeg vidste bare, at i enhver brasiliansk by
uden hospitaler eller asfalterede veje,
er der altid en evangelisk kirke,
som giver folk en følelse af fællesskab og en mening med livet.
Du græd så meget derhjemme
og vendte dig mod Herren og fortalte Gud, at hvor du end banker på
og søger arbejde og lægger dit CV,
kommer du til samtale, men døren åbner sig aldrig.
Herren sendte mig hertil for at være hos dig og fortælle dig,
at jeg nu bryder en forbandelse, Fader.
Min sekulære opvækst hjalp mig ikke med at tyde signalerne omkring mig.
Det er verdens undergang
Det er Apokalypsen Der vil være desperation...
Jeg kendte Den Russiske Revolution og formlen for oxygen,
men intet om apostlene Paulus og Johannes Åbenbareren,
eller Apokalypsens fire ryttere.
Det var, som om vi delte den samme Jord, men talte helt forskellige sprog.
Så jeg begyndte at studere Bibelen.
FREDENS GUDS FORSAMLING
I de sidste 40 år
er andelen af evangelister steget fra 5 % til over 30% af Brasiliens befolkning.
Det, der foregår her,
er et af de hurtigste religionsskifter i menneskets historie.
Er du okay?
Et skifte, hvor en religion baseret på tro og følgernes gavmildhed
også formes af nogle kirkelederne
til en hidtil uset politisk magt.
KAPITEL I INFLUENCEREN
GUDS FORSAMLING SEJR I KRISTUS
ANTI-FEMINISTKLUB RIO DE JANEIRO
Jer, der går i gymnasiet og jer, der går på universitetet...
...hvad undervises der helt skamløst i?
Kulturmarxisme, Frankfurt-tankegangen.
Kulturmarxismen fører ideologisk krig mod religion.
Det er mere voldeligt, end man skulle tro.
Har I bemærket, at hvis man taler imod abort,
hvis man taler imod homoseksuelle ægteskaber,
eller imod legalisering af narkotika, bliver man latterliggjort?
De politisk korrekte udøver sindelagskontrol.
Hvad vil I gerne være?
Bare én i mængden, eller vil I gøre en forskel?
Rejs jer op.
Jeg vil være profet.
Jeg beder for at blive hyrde for en generation, der vil ændre historien.
En generation, der vil gøre en forskel inden for uddannelse,
underholdning, kultur, videnskab,
kunst, erhvervslivet, handel
og i den udøvende, lovgivende og dømmende magt.
En generation af tapre arbejdere.
En generation, der vil forandre verden ved at ændre dens forståelse!
Du milde. Jeg troede, det var min nevø.
- Nej. - Han er indenfor.
Det er Helena.
- Fortæl hende, hvor gammel du er. - Fem.
- Fem! - Vis, vi er en normal familie.
STÆRKE FAMILIER
Bibelen er en sensationel bog.
Den lærer mig at være borger i Himlen såvel som på Jorden.
Det store problem er, at den evangeliske kirke i mange år...
Du nåede ikke at opleve det, som jeg gjorde.
Præsterne lærte folk,
at de kun var borgere i Himlen, og at verden intet har at tilbyde os.
Der blev kun undervist i Himlen.
Man lider her på Jorden og kommer så i Himlen.
Selv da jeg begyndte at sige,
at vi er borgere på Jorden, som Jesus sagde,
blev det ikke accepteret.
En præst, der taler om politik og har en holdning? Du er skør.
Præster med holdninger, der taler om politik,
er først kommet til de seneste 15 år.
- Tolv år? Højst 15 år. - Højst 15 år.
Det begyndte for 15 år siden.
Det her er mediestjernen pastor Silas Malafaia.
Han har været på tv hver dag i 30 år.
De senere år har han været involveret i politik.
Demokratispillet...
Jeg er ikke kandidat, jeg er præst,
men jeg blev involveret, fordi jeg forstår indflydelse.
Udvælger du kandidaterne?
Hvorfor må andre udbrede Marx' idéer, hvis jeg ikke må tale om Jesu idéer?
Det er en selvmodsigelse fra dem, der er fortalere for ægte demokrati.
Inden for politik foretrækker Silas Malafaia at arbejde i kulissen.
Vi beder til, at Gud velsigner Brasilien.
I årtier har Malafaia støttet adskillige præsidentkandidater.
I 2002 var det Lula,
men det forhold endte skidt.
Så er det nok med Arbejderpartiet, PT!
Så centrum-højres Serra og Aécio Neves,
men de blev ikke valgt ind.
Bolsonaro går ind for familieværdier.
Han er imod at seksualisere børn i skolerne, som hele venstrefløjen vil.
Med Bolsonaro kom der endelig en kandidat, som Malafaia kunne kalde sin egen.
Jeg bliver ikke anholdt. Bare rolig.
Da jeg filmede ham i 2016,
var han menig politiker på den yderste højrefløj
og søgte altid kameraer og mikrofoner.
Bare rolig, jeg bliver ikke anholdt.
Her er ingen helgene. Søger du helgene, er du gået forkert.
Så kan vi gå hen til katedralen. Der er måske nogle.
Han opnåede berømmelse ved at give landets dybeste had en stemme.
Bestemmer jeg, vil I på gården have geværer.
Landarbejdernes visitkort er en jagtpatron.
Landstrygerne forstår vold.
For at udvide sin vælgerskare
tog han sin kones religion til sig
og tog mellemnavnet Messias.
Jesus er Guds søn...
Han blev kristen nationalist,
hvilket førte ham til præsidentposten.
Med din officielle status døber jeg dig i Faderens, Sønnens og Helligåndens navn.
Bolsonaro!
EN MÅNED FØR VALGET
Jair Bolsonaro var offer for et angreb her til eftermiddag.
Han blev stukket ned midt i menneskemængden.
Komme dit rige. Ske din vilje...
Han vil leve videre, selv i døden.
Det står skrevet, at han bliver præsident. Han er udvalgt af Gud.
Der er sikkert millioner af kristne. der beder for dig.
- Mange millioner. - Det var et mirakel.
Gud velsigne dig. Et sandt mirakel.
Et mirakel. Jeg står her med Magno og hans børn.
At han mirakuløst overlevede
blev velsignelsen af ægteskabet mellem en militærmand
og hans religiøse tilhængere.
Dem, der er imod familieværdier og landets velbefindende, må ikke ødelægge det.
KORRUPT
Jair Bolsonaro er blevet valgt som landets præsident.
Diktaturet er tilbage! På grund af Bolsonaro!
JAIR MÅ HELLERE VÆNNE SIG TIL DET HER
Lad os byde Brasiliens præsident velkommen.
ÅRET FOR TROENS MANIFESTERING
TO DAGE EFTER VALGET
Legende!
Jeg ved godt...
Jeg ved godt, at jeg kun var en dråbe
i Bolsonaros sejrs-flodbølge.
Gud valgte de skøre ting for at forvirre de kloge.
Gud valgte de svage ting for at forvirre de stærke.
Nu bliver det dybere.
Gud valgte de mobydelige, værdiløse ting,
de afkyelige ting, der kan kasseres,
de ting, som ikke er, og som ingen finder vigtige,
for at forvirre dem, der er,
så ingen af kød og blod vil fremhæve sig selv foran Ham.
Derfor valgte Gud dig.
GUDS FORSAMLING SEJR I KRISTUS
"Gud valgte de skøre, svage, modbydelige og afskyelige ting."
Ved at bruge disse bibelske vers
indsætter Malafaia en ny type leder i Brasilien.
En, hvis manglende evner
er præcis det, der gør, at han kan blive Guds redskab.
Brasilien over alt. Gud over os alle.
PRÆSIDENTPALADSET ALVORADA PALADS
En voksende teokratisk bevægelse fulgte med Bolsonaro ind i paladset.
Dominionismen.
En teologi, der prædiker, at kristne skal styre alle aspekter af samfundet.
I Det Nye Testamente findes den store skøge siddende på syv bjerge,
som for dominionisterne repræsenterer alle delene
af et lands kultur, økonomi og regeringsledelse.
De siger, at de kristne skal tage dem tilbage fra de onde kræfter.
Ét for ét.
Med dette valg går de i gang med at opfylde deres egen profeti.
De klatrer op på toppen af det mest ustabile bjerg.
Det politiske bjerg.
KAPITEL II GUD I KOLERAENS TID
Ezekiels Bog kapitel 14 vers 21 siger, at Gud kan straffe verden på fire måder,
og den, der fremkom den 1. november 2019, begyndte at sprede sig i resten af verden.
Det er det første tegn på Jesu genkomst og verdens undergang.
- Brasiliens corona-dødstal oversteg Kinas. - Og? Hvad skal jeg gøre ved det?
Jeg hedder Messias, men udvirker ikke mirakler.
Hvorfor terrorisere folket?
Alle skal dø!
Jeg begræder de døde. Jeg sørger.
Men alle her skal jo dø. Der vil ingen være tilbage.
Hvis man dør på landet, bliver man spist af en musvåge.
Alle vil lugte ens. Jeg vil lugte som dig. Det vil stinke på samme måde.
Staten kan ikke beskytte alle.
Vi taler til alle Guds folk,
alle kristne, som ønsker at faste for Brasiliens skyld,
så der kan blive fred og velstand i vores land.
Vi takker alle, som faster for Brasiliens fremtid.
- Jesus Kristus er... - Herren!
Jesus Kristus er Brasiliens Herre.
I stedet for at indkøbe vacciner eller iværksætte foranstaltninger
var den foreslåede løsning at bede nye bønner,
afgive nye løfter
og genoprette den guddommelige kontrakt
mellem folket, dets ledere og Gud.
Vi er her i dag for at følge Guds vilje for Brasilien.
Du blev udvalgt og salvet som leder af dette land.
I Jesu navn erklærer jeg, at i Brasilien
vil ikke flere dø af corona.
I Guds navn er vi her på Celso Garcia
og beder for jer denne søndag eftermiddag eller om morgenen
den 5. april, palmesøndag, i Vorherre Jesu navn.
I Vorherre Jesu navn.
VI HAR EN FADER
Vi kan ikke mere.
Vi har ventileret patienter manuelt siden klokken otte, og de begynder at dø nu.
Vi ved ikke, hvornår vi får ilttanke.
JANUAR 2021 MANAUS I AMAZONAS
De dør allesammen.
Jeg beder jer om nåde, allesammen.
Hele afdelingen er løbet tør for ilt.
Der er ingen ilt, så mange mennesker dør.
De vil ikke hjælpe min far. Han dør. De yder ikke pleje.
Min far ligger døende på skadestuen på grund af manglende pleje.
Min far dør på grund af manglende pleje.
Ud fra det, jeg kan se på hospitalet, er staten allerede kollapset, og kun Gud
kan beskytte os.
Kun Gud.
Giv os i dag vort daglige brød, og forlad os vor skyld
som også vi forlader vores skyldnere.
Led os ikke i fristelse, men fri os fra det onde.
- Må Gud tage ham til sig. - Min mor forlod mig. Min mor!
700.000 - DET NÆSTHØJESTE ANTAL CORONA-DØDSFALD I VERDEN
I starten forstod jeg ikke, at den Jesus, som prædikede kærlighed og tilgivelse,
kunne bruges til at retfærdiggøre en regering med så lidt empati.
For at forstå det, måtte jeg starte fra begyndelsen,
eller rettere fra slutningen.
Den sidste bog i den kristne Bibel.
Johannes' Åbenbaring.
Den taler om en snarlig apokalypse,
hvor syndere vil brænde i Helvede,
og de udvalgte vil opnå evigt liv i Guds rige.
Det er den særeste bog i Det Nye Testamente.
Og den mest kontroversielle.
I stedet for fortællinger og lærer
præsenterer den visioner, drømme og mareridt
om Jesu nedstigning til Jorden
for at hævne sine følgeres blod.
Den Kristus, der her er afbilledet,
er ikke evangeliernes barmhjertige frelser,
men Messias, der vender tilbage med sin himmelske hærskare
for at vinde det slag,
der markerer tidernes endeligt
og skabelsen af en ny verden.
Johannes' Åbenbaring
er en vigtig bog for den fundamentalistiske evangeliske bevægelse.
Her fører krig til fred,
krig fører til frihed,
og krig er et nødvendigt onde
for at bekæmpe et større onde.
KAPITEL III DOMINION
Åh, Silas.
Han skal holde op med at være grov. Hvad tænker han på?
Han zigzagger løs og dytter alligevel. Fuck ham. Han skal lære at køre.
Jeg har selv kørt motorcykel. Han føler sig berettiget til at klage.
Hvad sker der?
Du zigzagger hid og did.
Vil han køres i grøften, eller hvad? Og så viser han... Altså...
Nu skræmmer sikkerhedsvagterne ham væk. Se. De vil spørge ham, hvad han vil.
Folk tror, de kan træde på præsten, fordi han er præst.
Jesus skred til handling i templet.
Folk kender ikke Bibelen.
Jesus greb pisken og straffede dem, der opførte sig skidt i templet.
Han handlede og slog med pisken.
Uden hæmninger. Kærlighedens, venlighedens, fredens Jesus.
Beklager, at jeg må sige noget.
De fleste præster blev på religionens bjerg.
Det er det, vi taler om. De syv bjerge.
Religion, kultur, underholdning, økonomi, uddannelse, ikke?
Politik.
De blev på religionens bjerg
og tager afstand fra det, der foregår, men ikke jeg.
Noget helt andet. Hvordan mødtes I to?
- Er hun ikke smuk? - Hvordan mødtes I?
- Det er... - Lad mig rette dit hår.
Altså, min far var vicepræsident for den kirke,
hvor hendes var præsident, og hvor jeg nu er præst.
Da jeg overtog kirken, efter min svigerfar var gået bort,
sagde jeg: "Jeg vil ikke være en nabolagspræst.
Jeg tager denne kirke og gør den landsdækkende."
Så jeg ændrede kirkens filosofi og mentalitet
fra nabolagskirke til landsdækkende kirke.
Da jeg blev præst i kirken, var der 15.000 medlemmer.
Da jeg overtog den for næsten ti år siden.
Nu har den over 100.000 medlemmer.
Et eksempel. Jeg fik en udsendelse dubbet til engelsk i 120 lande.
Nu vil jeg fortælle lidt om vores struktur
til jer, der ser med.
80 % af vores produktsalg
går til finansieringen af dette program.
Silas Malafaias imperium voksede, da han sammenlagde sit forlag
med sin svigerfars kirke,
og blev drevet frem af Brasiliens økonomiske udvikling.
Evangeliecentralen. Det er Cindy.
Denne Bibel vil give dig mere styrke og flere sejre i dit liv.
En ny middelklasse begyndte at give flere penge til evangeliske kirker,
og præsterne, der begyndte at blive forretningsmænd,
influencere og endda medieoligarker,
indledte en kulturkamp.
Når børnene er bange for at sove, fordi de frygter...
De bad åbenlyst følgere om at være med til at få kristne på politiske magtpositioner.
I dag præsenterer vi vores senator Marcelo Crivella.
Kære du, du må ikke tage for let på din stemme til delstats- og nationale valg.
Der kommer ingen himmelsk engel og ændrer lovene.
Vi er sat her på Jorden for at gøre en forskel.
Vi skriver vores lands historie! I må ikke tie stille.
Landets Højesteret
rev forfatningen i stykker!
2011 - PROTEST MOD LBGTQ+-RETTIGHEDER
Hvis en præst åbner en Bibel
og prædiker imod homoseksuel adfærd, anses det for at være filosofisk pinligt.
Så er Bibelen homofobisk!
Tusinde gange "nej"!
Evangelister
og katolikker,
vi udgør den absolutte majoritet her i landet!
En forenet kirke bliver aldrig besejret!
Se navnet på flyet.
GUDS GUNST
Medierne skriver, at jeg købte flyet for 12 mio. dollars.
Det kostede 1,4 mio. dollars og er 800.000 værd nu. Fly falder i værdi.
- Hvad sker der i dag hos præsidenten? - Vi skal sludre lidt.
Snakke.
Han nyder at tale med mig, fordi jeg er ærlig over for ham.
Jeg mødes ikke med præsidenten for at slikke røv.
Jeg spørger og taler.
Jeg siger, hvad jeg er uenig i.
Jeg er ikke sådan: "Åh, hr. præsident..."
Nej.
Vil du tale om André Mendonças udnævnelse til Højesteret?
I Bolsonaros valgkampstale sagde han, han ville have en evangelist i Højesteret.
Jeg ved ikke, om præsidenten ville turde,
selv under pres fra alle sider,
ikke at holde ord, for så får han problemer blandt evangelisterne.
Pastor Silas Malafaia. Han er med mig. Okay?
- Er bilen bagved med dig? - Det er den. Tak.
Se, hvor let det er at komme ind.
Barnemad.
Nej, lad os tage mundbindene af.
- De er til andre møder. - Goddag, hr. præsident.
Har du haft det?
- Hvad? - Har du haft det?
- Ja. - Samme her.
- Vi har haft det. - Hvordan går det?
Til hans bryllup ventede vi på bruden. Jeg stod for brylluppet, så jeg fortæller.
Vi var på et værelse, og ham her kom hen til mig. Vi er venner.
- Hr. præsident... - Igennem 11 år.
Ja. Han sagde til mig: "Malafaia.
Jeg stiller op som præsident." Jeg sagde: "Er du gal?"
Han sagde: "Vi må ændre landet, ellers smadrer venstrefløjen det."
Jeg gik derfra og tænkte: "Han er skør. Helt ærligt."
Var det i 2009?
- Jeg husker ikke... - Det var dit bryllup!
Det var i 2009.
Kommer den "yderst evangeliske" højesteretsdommer?
Ja. Det lovede jeg jo, ikke? Han skal være evangelist.
Mange kommer til os med imponerende CV'er,
men det første krav er, at personen er evangelist.
Selvfølgelig skal vedkommende have juridisk viden for at klare jobbet,
men husk, at man kun kommer til at sidde i Højesteret,
hvis man først er blevet godkendt af Senatet.
- Godeftermiddag. - Helt kort?
Hvordan gik samtalerne? Kan du blive godkendt?
Udnævnelsen af en evangelisk præst til Højesteret
ville åbne endnu en dør til oprettelsen af en kristen stat.
Hvor mange kabinetter har du besøgt i dag?
- Omkring 60, vist. - Tres?
Men André Mendonça møder modstand i Senatet.
Bolsonaro sagde til mig: "Malafaia.
Det går ned ad bakke.
Det går ikke.
André taber."
Jeg sagde:
"Den, der vil have brudt sit løfte, vil så være dig.
Jeg vil bare sige, at jeg ikke hjælper dig,
for hverken jeg eller kirkens ledelse bad om det.
I den evangeliske verden er dit ord værdiløst.
Hvad du skal gøre? Sig, at han er din kandidat.
Bed din søn om at hviske i senatorernes ører,
at du ikke opgiver din plan. Det er alt. Det er det eneste."
"Okay, Malafaia."
Gjorde han så det?
Han kom med en udtalelse.
Hvordan pressede I senatorerne?
Søde ven, alle siddende flertalssenatorer vil have evangelisternes stemmer.
Okay? Vi udgør 30 % af vælgerskaren.
Er man i en valgkamp, og en evangelisk leder siger:
"Stem ikke på ham, han er imod os" med argumenter, ikke bare usandheder...
"Det er ret slemt, men det er op til dig.
Til næste valg vil jeg huske, hvad du gjorde mod evangelisterne.
Det er din hovedpine. Gør det bare, makker.
Men jeg gør dig livet surt."
KONGRESMEDLEM OG EVANGELISTGRUPPENS FORMAND
I 2002 fyldte de 2,5 rækker. Der var omkring 50 personer.
Hvor mange er der i gruppen nu?
I dag er vi 142, så vi fylder...
...en...
...ni sådanne rækker.
Så en, to, tre, fire, fem, seks, syv,
otte og ni rækker fylder vi.
Det ændredes meget. En ufattelig ændring. Takket være venstrefløjen.
- Det er deres skyld. - Er det?
Helt klart. Jo mere de udfordrer os, desto større bliver vi.
I guder. Så går det løs.
DAGEN FOR GODKENDELSESHØRINGEN
Folkens, vores kongresmedlemmer skal ind til høringen i Senatet.
Alle fra forreste række, der kan, bedes komme til Senatet,
for afstemningen starter snart, okay?
Det gik, men ikke med administrationens hjælp.
Det var evangelisterne, der lagde pres på Senatet.
Alle stemmerne er talt op,
så jeg erklærer afstemningen for afsluttet.
Jeg vil bede generalsekretæren for bestyrelsen om at vise resultatet.
Syvogfyrre senatorer stemte "ja"...
Minister!
- Gudskelov! - Gudskelov!
FØRSTEDAME
- Gudskelov! - Gudskelov!
Halleluja!
Du gode Gud i Himlen! Velsign os, Herre!
- Gudskelov! - Halleluja!
- Vi vil hermed... - Vi vil hermed...
- ...erklære... - ...erklære...
- ...at André Mendonça... - ...at André Mendonça...
- ...må blive Guds redskab... - ...må blive Guds redskab...
- ...i Højesteret. - ...i Højesteret.
- Og vi erklærer... - Og vi erklærer...
- ...at Brasilien... - ...at Brasilien...
- ...tilhører... - ...tilhører...
- ...Vorherre Jesus Kristus. - ...Vorherre Jesus Kristus.
- Amen! - Amen!
KAPITEL IV SKABELSESBERETNINGEN
1958 - NORTH CAROLINA I USA
Hvad er der galt med verden?
Hvordan kan det være,
at hvis man ser alt det onde samlet, så skaber det krig og sociale spændinger?
EVANGELIST
Jesus sagde, at det kommer inde fra mennesket!
Det er der, hvor kommunismen og kristendommen længe har været uenige.
Karl Marx så problemerne i verden og sagde: "Der er noget galt."
Og Karl Marx sagde, at verdens problem var socialt.
Han sagde: "Løser man verdens sociale problemer, vil mennesket blive lykkeligt,
og vi kan skabe Paradis på Jord, Himlen på Jord."
Men Jesus sagde: "Forkert!
Hvor slemt social ulighed end måtte være, er det ikke roden til problemet.
Der er noget dybereliggende", sagde Jesus.
Han sagde, at vores problemer kommer indefra.
Og han kaldte det S-Y-N-D. Synd.
Ingen konkret påvirkning
har rykket Brasiliens økonomi så meget i de sidste årtier som et spøgelse.
Kommunismens spøgelse.
Da vores nye hovedstad var klar til at huse demokrati,
blev demokrati smidt på porten.
Brasílias isolation inde i landet
endte med at være ideelt til at indsætte et militærregime.
Og frygten for sådan et spøgelse blev brugt som påskud.
HOLD DIN BY REN
VED AT DRÆBE EN KOMMUNIST OM DAGEN MAC
Jeg stoler på Vorherre...
Men i markerne og i byerne udbredte præsterne en farlig tankegang.
At fattigdom ikke skyldtes skæbnen eller folks synder,
men samfundsstrukturen, der ville holde dem i fattigdom
for at bevare de fås privilegier.
Gud, vor Fader,
brødfød de sultne,
og giv sult efter retfærdighed
og din vilje til alle dine børn på Jorden.
- Vi ønsker social retfærdighed. - Vi ønsker social retfærdighed.
Men for at opnå det
må vi vække arbejderne selv.
Den stolte latinamerikanske bevægelse,
Befrielsesteologi, fremhævede en barmhjertig Jesus,
der udfordrede magtstrukturerne.
Giver jeg brød til fattige, til sultne, kalder de mig en helgen.
Spørger jeg, hvorfor de er sultne, kalder de mig kommunist.
Den amerikanske sikkerhedsrådgiver
Henry Kissinger
advarede præsident Nixon om, at den katolske kirke
ikke længere var en pålidelig allieret i regionen.
CIA-UNDERSØGELSE AF KIRKEN
Midt i Den Kolde Krig
gik evangelisk kristendom i den modsatte retning i USA.
Det blev starten på den nationale bønnemorgenmad,
hvor tv-evangelister og evangelistiske lobbyister
mødtes med præsidenter og deres ministre
for at få indflydelse og endda holde i hånd.
De var besat af et spøgelse.
Så de talte om Sydamerika.
Vi fandt dokumenter, der viser, at en gruppe lobbyister,
kendt som "Familien", søsatte engelskundervisning
med missionærer som lærere for brasilianske kongresmedlemmer...
...som så i samme ombæring kunne omvendes til Kristus og kapitalisme.
Tusindvis af missionærer kom til troperne.
3.000 MISSIONÆRER 60.000 BRASILIANSKE PRÆSTER
PAVE JOHANNES PAUL II
Vatikanet prøvede at kvæle Befrielsesteologien.
BEFRIELSESTEOLOGI-PRÆST
I Brasília begyndte man også at holde bønnemorgenmad,
der forenede evangelister
og diktaturet fra start til slut i hele dets to årtiers styre.
Det er svært at måle den præcise effekt af den indsats,
men faktum er, at Brasilien blev prøveklud for en brutal kapitalisme
med ufattelig social ulighed...
...hvor millioner af mennesker søgte håb i den evangeliske tro.
Denne vækst blev allertydeligst ved et messe-arrangement
organiseret af ham, der kaldtes den Protestantiske Pave,
Billy Graham,
som en del af han anti-kommunistiske korstog.
Aldrig har så mange forsamlet sig for at høre evangeliet i Nord- eller Sydamerika.
En af historiens største forsamlinger.
Millioner af kristne verden over beder for dette øjeblik.
Jeg siger, Gud velsigne Brasilien.
Gud velsigne Brasilien!
STEM
HUSK AT STEMME
ET ÅR EFTER BOLSONAROS SEJR
Goddag.
FORBUNDSFÆNGSLET I CURITIBA
Vil du sige noget for at teste lyden?
- Hvor mange dage har jeg været her? - 571?
Jeg talte et år og seks måneder.
Du må gerne præsentere dig.
Jeg hedder Luiz Inácio Lula da Silva.
Brasiliens forhenværende præsident.
Jeg har været tilbageholdt af Forbundspolitiet i 571 dage,
og man anholdt mig
for at forhindre mig i at blive genvalgt som præsident.
Derfor anses jeg for at være politisk fange,
og jeg er her for at bevise at dem, der anklagede mig, er løgnere,
og at det var dem, der opbyggede et kriminelt netværk
for at tage magten i landet via Dilmas rigsretssag og min fængsling.
Jesus vidste før Freud,
at alt, hvad der skjules, vil komme frem i lyset,
og alt fordægtigt vil blive afsløret.
I brasiliansk politiks dramaturgi
har det tilslørede tendens til at dukke op via lækkede beskeder,
og denne gang afslørede de en efterforskning af ekstrem korruption,
mens Lulas parti var ved magten.
Beskederne, som en hacker fik fat i,
viste, at denne dommer, som var ansvarllig for efterforskningen,
have konspireret med denne statsanklager
om at få dømt Lula for korruption
og bevidst fjerne den førende kandidat fra præsidentvalget i 2018.
Dommeren blev senere Bolsonaros Justitsminister.
Lula er fri!
Efter beskederne dukkede op,
blev Lula løsladt af Højesteret.
Da han blev fængslet, følte halvdelen af landet, de blev frataget retten
til at stemme på deres kandidat,
mens den anden halvdel mente, at han fortjente det.
Nu hvor han var fri,
trådte glæde i stedet for vrede,
og mindet om hans to perioder som præsident,
hvor millioner blev hjulpet ud af fattigdom,
startede næste præsidentvalgkamp før tid, hvor han førte i alle meningsmålinger.
Hvordan kunne en fyr under sin fængsling styre PT?
Vil du fortælle mig, at han,
mens han var præsident, ikke var indblandet i korruptionen?
Det er jo til grin. Jeg vil have noget kaffe.
Det er helt til grin. Det er at tage pis på folk.
Det er helt og holdent spil for galleriet.
- Hvad tror du, der sker i 2022? - Han taber valget. Og ved du hvorfor?
Han har taget røven på evangelisterne.
Han har virkelig taget røven på dem. Det kan du roligt tro på.
De udgør over 30 % af befolkningen.
Han kan ikke vinde.
"Lula vinder aldrig igen. Gud vil gøre noget, der ændrer historien. Vent og se."
"Guds fred. Gud velsigne dig."
"Må de andre ledere tale åbent om det."
"Lula er kun løsladt, fordi han købte de fleste højesteretsministre."
Se her. Der er over tusind.
- Kom så, legende! - Legende!
De fik Lula løsladt og opstillet, så han kunne svindle sig til præsidentposten.
De må fremvise en måde at holde svindelfrie valg på,
ellers får de problemer næste år.
Jeg overdrager præsidentstolen til enhver, der vinder over mig uden snyd. Ingen snyd.
Bolsonaro bedyrede, at han ville bestride ethvert resultat, hvor han ikke vandt.
Han var nok bevidst om, hvilke mørke kræfter han vækkede,
da han begyndte at så tvivl om landets afstemningssystem.
Det er det første trin i vejledningen i, hvordan man dræber et demokrati.
HØJESTERETSDOMMER
Vi kan ikke acceptere angreb på demokratiet,
nedbrydning af demokratiet.
Ytringsfrihed er ikke lig med aggressionsfrihed.
Demokrati er ikke anarki.
Ellers havde vi ingen forfatning.
Højesteretsdommer Alexandre de Moraes
truer med at gøre Bolsonaro uvalgbar
ved at inddrage ham i undersøgelsen af spredningen af falske nyheder.
Der var erklæret krig.
Ytringsfrihed betyder ikke, at man skal have ret,
men at man har ret til at ytre sin mening, hvor absurd den end måtte være.
Som Donald Trump, der kan sige alt det vås, han vil.
Jeg åbnede en kirke i USA, og han sagde til mig:
"På min første dag
som præsident
vil jeg forbyde transpersoner i militæret."
Det er ytringsfrihed.
Sig, hvad du vil. Det er folket, der dømmer en.
Jeg viser bare, hvad demokrati er.
Man har ret til at sige, hvad man vil, og folket bedømmer så:
"Ikke ham, for det støtter jeg ikke." Det er demokrati.
Demokrati er ikke kun flertallets vilje, men også mindretallenes.
Demokrati er det absolutte flertals vilje.
Jeg vil ikke gå over stregen og betvivle disse myndigheder,
men jeg tror, at det øjeblik vil komme.
Hvis folk i byen São Paulo mener, at jeg bør være på Paulista
om to eller tre søndage, gør jeg det med glæde.
Det ville sende et andet budskab til dem, der vover
at blæse på vores forfatning.
Fader, vi takker dig for præsidentens liv
og beder om din velsignelse...
Da militærregimet stadig står klart i hukommelsen,
kan Bolsonaro tale mellem linjerne.
Der er aldrig kørt tanks
forbi Esplanada dos Ministérios siden redemokratiseringen.
Brasilianerne forstod, hvad han hentydede til.
At Forsvaret kunne gribe ind for at beskytte ham,
eller forhindre det næste valg i at finde sted,
hvis de mente, at folket ville bakke op om det.
Forsvar, red Brasilien!
FOLKET + FORSVARET + BOLSONARO RED BRASILIEN
FJERN HØJESTERET 10 AL MAGT UDGÅR FRA FOLKET
Han indkaldte sine tilhængere til en demonstration...
7. SEPTEMBER 2021 UAFHÆNGIGHEDSDAG
...en spirituel samling for at opildne dem til at gøre oprør imod retsstaten.
Den skærpede retorik kommer på et tidspunkt, hvor meningsmålinger viser,
at Bolsonaro har den laveste opbakning.
Lula fører i målingerne på alle punkter i præsidentvalgkampen.
Modstand mod tyranner
er lydighed over for Gud!
Højesteretsdommerne er alle kriminelle og skal i fængsel,
hvis ikke de bør halshugges.
Og Herren sagde, at i de sidste dage vil der være krig, plager og hungersnød.
Det kan være den optakt, der markerer Jesu genkomst.
- For vores ære! - For vores ære!
- For vores Gud! - For vores Gud!
- For ny brasiliansk uafhængighed! - For ny brasiliansk uafhængighed!
Se deroppe i luften!
- Uafhængighed! - Se, hvem der kommer.
Se, hvem der kommer flyvende over os!
Vores præsident, Jair Messias Bolsonaro, kommer!
Den domstols-diktator
skal ikke få væltet en folkevalgt præsident!
Gud vil få de personer fjernet!
Lad os stile efter fremskridt og et velsignet liv! Gud velsigne jer!
Legende!
Gud sagde aldrig til Israel:
"Bliv hjemme, så kæmper jeg på jeres vegne."
Han sagde altid:
"Gå til kampen. Jeg står bag jer."
Lad os se denne scene en gang til.
Her ser Bolsonaro på Malafaia og søger hans godkendelse,
og Malafaia lader til at vide, præcis hvad præsidenten vil sige.
"Gå til kampen. Jeg står bag jer."
Vi må ikke tolerere noget menneske,
der vil gennemtvinge sin vilje.
Tiden er inde til at fortælle de mennesker,
at fra nu af bliver alting anderledes.
Væk med dig, Alexandre de Moraes!
Hold op med at være et svin!
Denne præsident vil ikke længere følge nogen beslutning
fra Alexandre de Moraes!
- Jeg giver dig tilladelse! - Jeg giver dig tilladelse!
KAPITEL V HELLIG KRIG
Igennem de århundreder, hvor de kristne ventede på Jesu genkomst,
har deres fortolkning af Apokalypsen ændret sig.
I det 19. århundrede mente mange,
at han først kom igen i al sin herlighed efter 1.000 års fred.
Så jo hårdere man arbejdede på at forbedre verden
og lindre menneskets lidelser,
desto hurtigere ville han komme igen.
Men i 1827
vendte en ung irsk præst, John Nelson Darby,
denne tanke på hovedet.
Jeg havde aldrig forestillet mig, hvor meget de påvirkede brasiliansk politik.
Rystet af Oplysningstiden
læste Darby Johannes' Åbenbaring, som ingen havde læst den før.
Så rationelt og bogstaveligt som muligt.
For ham gav det mening,
at denne fordærvede verden ville få Guds ultimative vrede at føle.
Det ville løbende blive værre,
indtil Apokalypsen kom.
Så der var ingen grund til at ønske og fremme fred.
Hans lære gav næring til den evangelisk tanke
og affødte en fundamentalistisk bevægelse, som mente, at jo værre det blev på Jorden,
desto hurtigere ville Jesus komme igen.
Men Johannes' Åbenbaring hvor Darby fandt sin vision,
er blot ét af mange tidlige, kristne skrifter om Apokalypsen.
Disse bøger, der blev brændt og gravet ned,
talte ikke om en dommedag,
hvor kætterne ville brænde i Helvede,
men om, at Guds kærlighed er uendelig
og opnåelig for alle.
SEPTEMBER 2022 - FIRE UGER FØR VALGET
Ved sidste valg var Bolsonaro en outsider, den underlegne,
Guds redskab,
men ved dette valg indtog han en ny rolle som en,
der sad på magten.
Guds magt.
Vores republiks præsident
blev placeret der af Gud.
Mørkets parti vender ikke tilbage.
Lad os løfte hænderne
for at velsigne Jair Messias Bolsonaro.
Mens venstrefløjen foreslog mindre sociale reformer
af et fejlbehæftet kapitalistisk system,
talte højrefløjen om et helt andet niveau.
De udstrålede en slags revolutionær glød,
bekræftede Guds almægtighed
og hellig krig.
Legende!
Kun kirken kan stille op i denne krig. Dette er vores krig. Dette er jeres krig.
Det her er en åndelig proces.
PRÆST OG SENATOR
Vi kæmper imod mørket.
Lad jer ikke narre til at tro, at det ikke slår igen, hvis vi prikker til det.
Der er 33 millioner mennesker, der intet har at spise!
Der er 105 millioner mennesker, der lider under dårlig fødevaresikkerhed!
Der er dæmoner, der kaldes Gud,
og der er ærlige mennesker, der kaldes Djævlen.
Fordi der er mennesker, som ikke behandler kirken
som et sted, hvor man kan søge tro eller åndelighed,
og de bruger kirken som en politisk platform.
Jeg, Luiz Inácio Lula da Silva,
forsvarer den sekulære stat.
Det siger jeg som en mand i fred,
der tror på Gud.
Når jeg vil tale med Gud,
har jeg ikke brug for en præst.
Jeg kan lukke mig inde på mit værelse og tale med Gud
i lige så lang tid, jeg vil, uden at bede nogen om en tjeneste.
Vask drukmunden med sæbe, og hold op med det vrøvl.
Hvem har fortalt dig, at præster er formidlere mellem Gud og mennesker?
Det er Jesus Kristus. Paulus' Første Brev til Timotheus 2, 5.
Må Gud befri os for den fyr, der er helt blottet for moral!
Gud velsigne jer og Brasilien.
TAL OM MALAFAIA
- Så starter vi, okay? - Fint.
Tre, to...
EVANGELISK PRÆST
Silas Malafaia har...
Ud over at være en kontroversiel person
er han en kræftsvulst for evangeliet.
Hvorfor?
For når han er så aggressiv over for et menneske,
optræder så hadsk
og endda forfølger folk for at få dem til at holde mund...
Når folk, der ikke er evangelister, ser denne adfærd,
tror de, at alle evangeliske ledere er sådan.
Jeg finder det lige frem.
Jeg havde prædiket evangeliet i 25 år,
da det gik op for mig, at i et demokratisk land,
hvor jeg havde viet 25 år af mit liv til kirken,
anmodede man om min fratrædelse grundet politiske holdninger.
Hvorfor er evangeliske stemmer så eftertragtede?
Fordi bolsonarismen nu har taget patent på kirken, så at sige.
Ja.
Vinder vi ikke valget, får vi et diktatur.
Vi er nødt til at sige det, de vil høre, så de stemmer på Lula.
Glem alt om: "Vi vil ikke have Lula." Vi må forbedre den gamles image.
Det er ham med det smukke ansigt.
Vis: "Jeg er sammen med præsident Lula. Jeg er præst."
Sig: "Gud velsigne dig" på et sært sprog ligesom Michelle, det er alt!
Det kan godt fungere. Brug Malafaias "Vrøvl, venstrefløjsnar. Drukkenbolt."
Så kommer vi og siger: "Præsident Lula, Jesus elsker drukkenbolte."
- "Jesus..." - Præcis.
- "Præsident Lula og Jesus elsker dem..." - Jesus elsker det seksuelle.
- LGBTQ+. - LGBTQ+.
"Den Jesus, jeg kender, præsident Lula, er ikke Malafaias Jesus."
- Ved du, hvad problemet er? - Præcis.
"Ikke Bolsonaros Jesus. Brasilien vil igen elske Jesus i din periode."
Olé, olé, olé, olé, Lula, Lula!
2. OKTOBER 2022 - FØRSTE VALGRUNDE
Næsten 30 % af stemmerne er talt op,
og Jair Bolsonaro fører med 51 %,
mens Lula har fået 48,94 % af de gyldige stemmer.
Legende!
I første valgrunde
overgik Bolsonaros lejr alle forventninger.
Ikke kun at sikre en ekstra valgrunde...
Se senatorerne. Moro...
...men også ved at skubbe Kongressen så langt mod højre,
at Bolsonaro som præsident ville møde meget lidt parlamentarisk modstand.
Jeg tager mig selv i at tænke på,
hvordan vores teokrati ville blive.
På de første skitser over Brasília
indtegnede man en kirke ved siden af præsidentpaladset,
ligesom i alle kolonibyer i Brasilien.
Men senere valgte man at stryge den,
så der kun lå de tre hovedmyndigheder på det centrale torv,
én på hver side i en ligesidet trekant,
så det repræsenterede lighed og balance.
Det var også den adskillelse mellem kirke og stat,
af offentligt og privat,
der gjorde, at Brasília,
trods dens enorme modsætninger,
blev et løfte om fremtiden.
Et løfte om et kommende Paradis.
Præsident, i de seneste måneder
har Bolsonaro ført i meningsmålingerne blandt evangelister.
Det skyldes nok, at han går til det, som ingen andre har gjort før.
Der er præster, som truer dem, der ikke stemmer på Bolsonaro.
- Skyder i kirken. - Der er...
For nylig blev der skudt i en kirke.
Det er voldeligt. Der er meget pression.
Hvad får mon folk til at konvertere til evangelisme?
Siden jeg var fagforeningsleder, har jeg altid fortalt en historie.
En arbejder,
der er arbejdsløs, går til fagforeningen, som siger til ham:
"Kammerat, vi må organisere os inde på fabrikken.
Når vi er organiseret, er vi nødt til at gå i strejke,
og vi må kæmpe og protestere imod kapitalismen og dit og dat."
Fyren siger: "Hold da op. Jeg kom bare, fordi jeg mistede mit job.
De vil have mig til at starte en revolution."0
Han går derfra og går ind i en katolsk kirke.
I kirken siger de: "Ja, min søn.
Du må lide på Jorden for at komme i Guds Himmerige.
Sådan er livet. Himlen er for de fattige" og så videre.
Fyren siger: "Hold da op. Jeg kom for at sige, at jeg er arbejdsløs, og de..."
Så støder han på fremskridtsteologien, og der er to sætninger:
"Problemet er Djævelen og Jesus er løsningen."
"Det er meget enkelt.
Du er arbejdsløs, fordi Djævlen kom ind i dit liv, og Jesus er vejen ud.
Så når du tager Jesus til dig..."
Fyren går trøstet derfra og siger: "Hold da op. De siger, jeg har en chance."
Jeg tror, at socialismen slog fejl,
fordi man fornægtede religion.
Er du med? Det er min teori.
Måske ville en...
...ortodoks kommunist ikke godtage min teori,
men man kan ikke fornægte de værdier, som folk tror på.
Vil du føre valgkamp i kirkerne?
Det er ikke sådan, jeg normalt gør.
Bed mig ikke om at fiske stemmer i kirken. Jeg går i kirke for at bede.
Har du prøvet?
Nej. Det er ikke en del af min politiske uddannelse.
RENGØRINGSLEDER
- Stemte du på præsident Bolsonaro? - Ja.
- Vil du gøre det igen? - Ja, for han er jo en Guds mand.
Det mener jeg i hvert fald, for alle...
Lula er da også en Guds mand, men han har andre værdier.
- Hvad er Lulas tro? - Umbanda. Han kommer fra candomblé.
- Er han ikke katolik? - Nej. Præsident Lula katolik?
Aldrig. Han har endda modtaget Shango-sværdet.
Vi er fra Bahia og kender til de ting.
Søg på "Præsident Lula modtager Shango-sværd."
Jeg overvejede først at stemme på ham, men ændrede mening, da jeg så det.
Hvilken præsident håber du vinder?
- Hvilken? - Bolsonaro.
- Hun lyver. Lula.
Det er løgn, det er Bolsonaro.
- Hun støtter Lula! - Du må gerne sige det.
Okay. Jeg håber, Lula vinder.
Men han... Nej.
- Hvis han ikke havde foreslået... - Hvad?
- Det med toiletterne. Det er skidt. - Toiletterne.
Men han indeholder jo mere end det, ikke, skat?
Han skulle vinde.
Han har gode visioner og planer for landet.
Jeg ville have stemt på ham, men grundet evangeliet
påvirkede det min stemme, for det vil påvirke min religion.
TRO, KLIK OG STEMMER
BUNDET UAFHÆNGIGHED
Vi følger mængden af løgne, som bliver spredt på internettet.
Der blev lavet en række opslag op med falske oplysninger om,
at hvis Lula blev valgt, ville han forfølge kristne og lukke kirker.
Vi må fortsat forklare, at det ikke er satanisme.
Det er absurd. Helt grotesk!
Denne debat får vælgere til at skifte mening.
LULA ER KRISTEN HAN VIL ALDRIG LUKKE KIRKER
HOLD DIN POLITIK VÆK FRA MIN TRO
Da Lula risikerede at tabe valget,
valgte han at tale med de kristne på deres præmisser.
MIT HUS VIL BLIVE KALDT BØNNENS HUS
Almægtige Gud og evige Fader,
må du vise nåde, Herre,
for Luiz Inácio Lula da Silvas liv.
Fader, må din søn regere med visdom og intelligens,
og frem for alt med kærlighed, Herre, i Jesu navn!
Amen!
Herre Jesus,
gør Lula til en bedre præsident end ham, vi har nu,
så der kommer flere skoler, mere kærlighed
og mere liv.
Lad der ikke være flere løgne.
Som et tegn på, hvordan Brasiliens politiske landskab havde ændret sig,
skrev Lula et åbent brev til evangelisterne,
hvori der stod, at han ikke ville ændre lovene imod abort i Brasilien,
og at han ville respektere religionsfriheden.
For 20 år siden
skrev han et lignende brev for at blive valgt,
men bare til bankiererne.
Ved alle valg fremføres der nogle løgne
her i landet, som vi må tage hånd om med et brev.
Der er løgne, jeg ikke fatter, at noget menneske kan tro på,
men de fortæller dem, og folk tror stadig på dem.
Nu har de opdigtet en historie om unisex-toiletter.
Hør nu her. Jeg har en familie.
Jeg har en datter, et barnebarn og et oldebarn.
Historien om unisex-toiletterne kan kun være kommet fra Satan.
"Lula mødes med evangelistpræster."
Jeg har virkelig ondt af ham.
Han lægger sig ud med Bolsonaro. Hvad har han forsvaret?
Han har altid forsvaret det, som vi har forsvaret.
Det ved alle.
Så det er ikke en gut, der kommer ind i vores midte med en tale,
der er lidt "evangelisk",
fordi...
Vi knuser dem totalt.
Vi knuser dem, hvis de prøver.
Hvad gør den evangeliske kongresgruppe, hvis Lula vinder?
Eller hvis Bolsonaro vinder?
Hvis Lula vinder,
vil flertallet forblive i opposition.
Nogle vil rette ind for at pleje deres interesser.
Ikke åbenlyse interesser.
Nogle vil rette ind, men flertallet vil ikke,
for de ved, at basen vil stå stærkt, og vi vil knuse dem.
Vi vil give dem kamp og kalde dem forrædere.
De ryster i bukserne nu.
30. OKTOBER 2022 - ANDEN VALGRUNDE
Hvad sker der?
Jeg filmer diskret.
Hvor er det bizart.
I dag er det den 30. Valgdag.
Politiet tilbageholder motorcykler og biler.
En politikontrolpost ved kommunegrænsen til Cuité.
De beder nolge om ikke at stemme.
Det virker organiseret.
Sænk farten, så jeg... Se der.
De står med et PT-flag. De vinkede bilen ind med det. Se.
Støt ikke tidligere straffede. Hjælp ikke nogen, der har været i fængsel.
Amen?
Tog Forbundspolitiet klistermærket?
Ja, fra min bil! De tvang mig til at fjerne Lulas flag.
Forbundspolitiet prøvede at lave et kup. Hvordan vil det mon påvirke valget?
Demokratiet er i fare for at blive besejret ved et valg. Aldrig set før.
...tvinger Jerônimos tilhængere.
Lula skal vinde!
Bolsonaro er et møgsvin!
Det er forfærdeligt. For Guds skyld!
Hvis der er en Gud i himlen og Jesus Kristus på Jorden, skal Lula vinde!
Du gode Gud!
Fader, vi bønfalder dig, Gud.
Fader, tag Brasilien i dine hænder, Herre!
Fader, tag dette land, Herre Jesus!
Bolsonaro fører med 56,68 % af de gyldige stemmer,
og Lula fra PT...
Ingen af parterne kan være helt sikre på at vinde.
Bolsonaro med 50, 8 %, 50,9 % af de gyldige stemmer,
og Lula har 49,14 % af de gyldige stemmer.
Vi har nu optalt over halvdelen af de afgivne stemmer.
Bolsonaro har 50,30 %.
61,06 % AF ALLE VALGSTEDER
Lula ligger nu foran Bolsonaro med 50,1 % af stemmerne.
PT vinder!
Valgmyndighederne har lige bekræftet,
at Luiz Inácio Lula da Silva fra PT har vundet præsidentvalget.
- Lula! Det er fandeme Lula! - Det er forbi! Sådan!
Vi har vundet!
Lula!
Olé, olé, olé, olé, Lula, Lula!
Tro nu ikke, Luiz Inácio Lula da Silva,
at du har vundet valget!
At vi bare finder os i denne valgsvindel baseret på falske nyheder!
Amen!
Ære være Gud. Halleluja, Jesus.
Løft hænderne med tro! Min Gud! I Jesu navn, Fader.
Min Gud, som en sidste bøn,
vil du besøge vores præsident, så vil han komme med svaret!
Vi vil høre det, Gud.
Sejrssangen her!
Dette land er dit, Fader! Disse mennesker er dine.
EPILOG ÅBENBARINGEN
Har du hørt om den skøre mand, som tændte en lanterne om morgenen
og gik på markedet og spurgte:
"Hvor er Gud?"
Folk grinede ad ham, og han svarede:
"Det skal jeg sige jer.
Vi har dræbt Ham. Du og jeg.
Vi er alle hans mordere.
Det allerhelligste og mest magtfulde, verden havde forblødte for vores knive.
Men hvordan gik det til?
Hvad gjorde vi, da vi adskilte Jorden fra dens sol?"
Folk kiggede forbløffede på ham.
"Jeg kom for tidligt", sagde han.
"Min tid er endnu ikke kommet."
Jeg ved ikke, om jeg er den skøre, eller en af dem, der hånede ham,
men jeg troede, at med tiden ville folk ikke længere afhænge af religion.
Nu ser jeg, hvor arrogant den tanke var.
En overgang havde revolutioner tendens til at vælte salvede konger
for at skabe et sekulært samfund,
hvor magten lå hos folket.
I den seneste tid lader det til at være gået den modsatte vej.
DAGEN EFTER VALGET
Præsident Jair Bolsonaros tilhængere demonstrerer på udemokratisk vis
i 20 delstater og kræver militærets indgriben og civil ulydighed.
Over 20 timer efter, Lulas valgsejr blev bekræftet,
har præsident Bolsonaro endnu ikke anerkendt nederlaget.
48 TIMER EFTER VALGET PRÆSIDENTPALADSET I BRASÍLIA
Lad os bare få det overstået.
Folkeprotesterne skyldes indigation og en følelse af uretfærdighed
grundet valghandlingens forløb.
Det er en ære at lede millioner af brasilianere,
der, som jeg, forsvarer økonomisk frihed,
religionsfrihed, meningsfrihed
ærlighed og vores flags grønne og gule farve.
Mange tak.
- Hr. præsident, vil du... - Hr. præsident!
Hr. præsident vil du ikke anerkende nederlaget?
Du er nødt til at anerkende dit nederlag!
- Hr. præsident! - Hr. præsident!
MILITÆRHOVEDKVARTER
Militæret tog godt imode Bolsonaros tilhængere,
som slog lejr uden for deres baser.
Bakket op af generaler og finansieret af forretningsmænd
bliver disse beskyttede områder til arnestedet for et regeringskup.
- Vi er efterladt i regnen. - Det ved jeg godt.
Du er nødt til at være tålmodig, okay?
- Mist ikke troen. - Nej.
Det er det eneste, jeg kan sige lige nu.
- Forsvaret! - S.O.S.!
Hr. præsident Jair Messias Bolsonaro, du er den retmæssige præsident.
Du har magten til at indkalde Forsvaret for at genoprette ro og orden!
Præsident Bolsonaro, hvordan vil du huskes i historien?
Som fraværende? Som en kryster?
Eller som en, der brugte den magt, som forfatningen sikrede ham?
Men Bolsonaro rejste til Orlando
uden at sige et ord.
Jeg var imod, at han rejste til USA. En leder blliver og tager konsekvensen.
Om det så betyder fængsel. Tag nu Lula. Alt tydede påp, at han røg i fængsel.
Flygtede han? Nej. Sådan agerer en leder.
Jeg var imod. Bliv, og tag konsekvensen. Stram dig an.
FORMAND SEJR I KRISTUS-SAMMENSLUTNINGEN
Protesterne i Brasília bør ikke foregå foran militærhovedkvarteret,
men foran Nationalkongressen, der repræsenterer folket!
Ingen kan holde det brasilianske folk tilbage!
Se, hvordan de marcherer frem!
8. JANUAR 2023 EN UGE EFTER LULAS INDSÆTTELSE
Gud, fædreland, familie og frihed!
Esplanada dos Ministérios vil blive indtaget.
Og vi vil tage Brasilien tilbage. Sådan må det blive. Med magt.
Forlad os vor skyld, som også vi forlader vore skyldnere.
Led os ikke ind i fristelse, men fri os fra det onde. Amen.
Hverken Dubai eller Paris
eller nogen anden rejse, jeg kunne have valgt, kan slå denne dag,
hvor vi har opnået det, som jeg så længe har drømt om. Se.
Vi er termitter, der spiser marmor!
De har lukket op! Se. De åbnede døren. Folk går ind i Kongressen.
De lukkede op.
Nej!
Invasionen er begyndt!
- Kast ikke imod mig! - Jeg er i grøn og gul!
Brasilien er vores elskede fædreland! Lad os overtage kontrollen!
Kast med bomber, eller sådan noget. Vi styrter fremad!
Vi ser historie blive skrevet lige for øjnene af os.
Det er lykkedes folk at belejre Nationalkongressen.
Den 8. januar 2023!
Vi har indtaget de tre hovedmyndigheders palads!
Vi vandt! Det gode vinder over det onde!
Vi har indtaget den! Vi har indtaget Kongressen!
Frihed!
De har indtaget Højesteret! Se der.
Folk har indtagete Højesteret. Hvor er du, Alexandre de Moraes, dit svin?
Vi er inde i Højesteret!
Hvor er det? Hvor er nr. 13? Det er Moraes plads!
Her er min helt. Jeg står i hans hus. Det her er vores hus.
Ikke mere pladder. Kun hæren kan få os væk herfra.
Vi kræver militær indgriben, det er alt!
Det er for jeres skyld!
Det her er for vores skyld.
Jeg takker Gud. Dette er til Guds ære. Bjerget, hvor Herren viser sig.
Den evige Almægtige. Sådan er det. Jair Messias Bolsonaro!
Du vil vende tilbage til dette land og fortsætte med at lede det,
fordi mørket måtte fortrække og vise, at Herren er Gud!
INDGRIBEN
Hvis disse ruiner kunne tale,
ville de måske kunne svare,
at demokrati kan være den ypperste form for gavmildhed.
Den erklærer sig fast besluttet på
at dele sin eksistens med fjenden.
HØJESTERET I BRASÍLIA
Det er utroligt, at menneskeracen er nået frem til noget så paradoksalt.
Så smukt.
Så fleksibelt.
Så skrøbeligt.
Det er intet tilfælde, at selvsamme race
virker forhippede på at slippe af med det.
da det er alt for kompliceret til
at kunne rodfæste sig her på Jorden.
Måske vil en fremtidig apokalypse afsløre,
at trods deres ufuldkommenhed
blev disse mure ikke bygget
for at gennemtvinge flertallets vilje eller Guds vilje,
men for at beskytte det sårbare
imod brutal magt.
På græsk
betyder apokalypse ikke verdens undergang,
men nærmere afsløring.
En åbenbaring,
Chancen for at åbne sine øjne.
I 2022 STEMTE CA. 70 % AF DEN EVANGELISKE BEFOLKNING PÅ BOLSONARO.
DEN STØRSTE ANDEL AF NOGEN BEFOLKNINGSGRUPPE.
I JUNI 2023 ERKLÆREDE VALGMYNDIGHEDEN
BOLSONARO UVALGBAR INDTIL 2030 GRUNDET MAGTMISBRUG
OG FOR AT SPREDE FALSKE OPLYSNINGER OM LANDETS VALGSYSTEM.
I NOVEMBER 2024 FANDT FORBUNDSPOLITIET, AT JAIR BOLSONARO STOD BAG
EN KRIMINEL ORGANISATION, DER PLANLAGDE ET KUP IMOD LULA.
I FØLGE POLITIET OMFATTEDE PLANEN OGSÅ
SNIGMORD PÅ LULA, VICEPRÆSIDENT ALCKMIN OG HØJESTERETSDOMMER ALEXANDRE DE MORAES.
Tekster af: Pia C. Hvid